**המתקפה על קייב** הייתה זירה צבאית מתמשכת בקייב, בירת אוקראינה, וסביבתה, במסגרת מלחמת רוסיה-אוקראינה. ב-24 בפברואר 2022, צבא רוסיה, בשיתוף פעולה צבאי עם בלארוס, הרפובליקה העממית של לוהנסק והרפובליקה העממית של דונייצק, פתחה בפלישה לאוקראינה ובמלחמה כוללת נגדה. כוחות רוסיים החלו לנוע מצפון ומצפון-מזרח לגבול האוקראיני לעבר קייב במטרה לכבוש אותה. לפי הדיווחים, במהלך הפתיחה, כוחות תקיפה רוסיים צנחו לבירה קייב בניסיון לתפוס במהירות את מוסדות השלטון האוקראינים בקייב ולהרוג או ללכוד את הנשיא וולודימיר זלנסקי ומשפחתו. ההנהגה האוקראינית, כולל ראש הממשלה והנשיא, נותרו בבירה וסירבו להתפנות ממנה.

במסגרת המתקפה נערכו סדרת קרבות מסביב לעיר ולמחוז קייב, בהם הקרב על נמל התעופה אנטונוב, קרב צ'רנוביל, קרב איוונקיב, קרב קייב על העיר עצמה וקרב ואסילקיב.

בתחילה כבשו כוחות רוסים אזורים מצפון וממערב לקייב, מה שהוביל לספקולציות בינלאומיות לגבי נפילתה הקרובה של העיר. עם זאת, התנגדות אוקראינית אפקטיבית ואבדות כבדות לרוסיה בלמה את התקדמות הרוסית. לוגיסטיקה והחלטות טקטיות רוסיות לקויות סייעו למגינים לסכל מאמצי כיתור, ולאחר חודש של לחימה ממושכת, החלו הכוחות האוקראינים לבצע מתקפות נגד מוצלחות. ב-2 באפריל, הרשויות האוקראיניות הכריזו שכל קייב והאזורים הסובבים אותה היו בשליטת אוקראינה. לאחר כישלון המהלך הצבאי באזור קייב העתיקה רוסיה את מאמץ המלחמה לדרום אוקראינה ולמזרחה.

רקע
---

ב-24 בפברואר 2022, כמה דקות לפני השעה 5:00 (שעון אוקראינה), הכריז נשיא רוסיה ולדימיר פוטין על החלטתו לקיים מבצע צבאי במזרח אוקראינה. המבצע הצבאי החל לאחר משבר ממושך בין רוסיה ואוקראינה שבמהלכו 190,000 חיילי צבא רוסיה התחמשו על גבולות רוסיה ובלארוס עם אוקראינה (בעוד בלארוס מצדדת ברוסיה). דקות ספורות לאחר הכרזתו של פוטין, דווח על פיצוצים באזור קייב, חרקוב, אודסה ודונבאס. הרוסים דיווחו שהנחיתו כוחות באודסה ומריופול ושיגרו טילי שיוט על שדות תעופה, מפקדות צבאיות ומחסני נשק באזור קייב, חרקוב ודניפרו. כוחות רוסיים נכנסו לאוקראינה בשעה 6:48 דרך סנקיווקה הנמצאת על הגבול בין אוקראינה, בלארוס ורוסיה. החלה פלישה תלת-חזיתית לאוקראינה, דרך בלארוס מצפון, הדונבאס ממזרח וחצי האי קרים מדרום.

במתקפה המקדימה רוסיה הצליחה לנטרל חלק מחיל האוויר האוקראיני בעודו מקורקע. לאחר שעה ללא תקשורת, בעקבות מתקפת סייבר רוסית על אתרים ממשלתים, דיווח משרד ההגנה האוקראיני שהצבא האוקראיני הפיל חמישה מטוסים ומסוק אחד באזור לוהנסק. קצת לפני השעה 7:00 הכריז נשיא אוקראינה וולודימיר זלנסקי על משטר צבאי בכל רחבי המדינה ועל ניתוק הקשרים הדיפלומטים עם רוסיה. בעקבות התקיפות נסגר כל המרחב האווירי של אוקראינה. מאות ואלפי תושבים אוקראינים ניסו לברוח מהבירה קייב לכיוון מערב, תוך יצירת עומסי תנועה רחבי היקף במערב העיר.

מהלך המתקפה
-----------

אזרחים אוקראינים תופסים מחסה מפני הפצצות ברכבת התחתית של קייב.
בלוק דירות בקייב (רחוב אולכסנדר קושייץ) לאחר הפגזות, 25 בפברואר.
### פרוץ המלחמה (24 בפברואר)

 ערכים מורחבים – **הקרב על נמל התעופה אנטונוב, קרב צ'רנוביל**  

הרוסים דיווחו ששיגרו טילי שיוט על שדות תעופה, מפקדות צבאיות ומחסני נשק באזור קייב. נעשה שימוש בטילי שיוט טילי ובטילים בליסטיים מדויקים לטווח קצר. לפי ההערכות האמריקניות, במכת הפתיחה הרוסית נורו יותר מ-100 טילים מהקרקע ומהים.

גורמים במשמר הגבול של אוקראינה מסרו שצבא רוסיה ניסה לפרוץ לאזור קייב. רוסיה השתלטה על נמל התעופה אנטונוב בעיר הוסטומל, שבמחוז קייב, שמשמש למטוסי תובלה וננטש לאחר מתקפת טילי שיוט. נמל התעופה נמצא במרחק של 15 דקות בלבד מהבירה קייב. בשעה 10:00, דווח במהלך התדרוך של ממשל הנשיאות האוקראיני כי כוחות רוסיים פלשו לאוקראינה מצפון. נאמר כי חיילים רוסים פעילים במחוז חרקוב ומחוז צ'רניהיב, ליד סומי. בשעה 10:30 דיווח משרד ההגנה האוקראיני כי התקדמות הכוחות הרוסיים במחוז צ'רניהיב נבלמה. בשעה 11:30, החל גל שני של ירי טילים רוסיים על אוקראינה: בין הערים שהותקפו היו קייב, אודסה, חרקוב ולביב. חלק מהפצצות כוונו על משרד ההגנה האוקראיני בבירה. בהמשך התחוללו קרבות אוויר מעל שמי העיר.

במהלך היום החלו מאות ואלפי תושבים אוקראינים להימלט מקייב לכיוון מערב, תוך יצירת עומסי תנועה רחבי היקף במערב העיר.

בשעה 16:00 הכריז נשיא אוקראינה זלנסקי כי קרבות בין כוחות רוסיים ואוקראיניים פרצו בערים צ'רנוביל ופריפיאט, הידועות מאסון צ'רנוביל. עד הערב הרוסים השתלטו על תחנת הכוח הגריעינית בצ'רנוביל. בשעה 16:18 הכריז ראש העיר של קייב, ויטלי קליצ'קו, על עוצר לילי בעיר בפעם הראשונה. בשעה 16:40 פרצו הכוחות הרוסים לתוך צ'רנוביל והחלה לחימה על העיר שנמשכה עד הערב. במקביל השתלטו כוחות רוסים על נמל תעופה בינלאומי בקייב. בשעה שבע בערב הרשויות האוקראיניות אישרו כי העיר צ'רנוביל נכבשה בידי הצבא הרוסי וכי הקרב על העיר הסתיים. בעקבות הלכידה הרוסית של אזור ההדרה, הודיעה ממשלת ארצות הברית על "דיווחים אמינים לפיהם חיילים רוסים מחזיקים כעת את צוות מתקני צ'רנוביל כבני ערובה". נמסר כי הפגזות ארטילריות פגעו במקומות אחסון פסולת רדיואקטיבית. עם זאת, הסוכנות הבינלאומית לאנרגיה אטומית הצהירה כי "לא היו נפגעים או הרס באתר התעשייה". הנשיא זלנסקי כינה את כיבוש האזור "הכרזת מלחמה נגד אירופה כולה".

מיכאילו פודוליאק, יועץ לראש לשכת הנשיא של אוקראינה, צוטט כאומר כי מדובר ב"מתקפה חסרת טעם לחלוטין", ו"מצב תחנת הכוח הגרעינית לשעבר בצ'רנוביל, הכליאה ומתקני אחסון הפסולת הגרעינית הוא לא ידוע". עם זאת, הסוכנות הבינלאומית לאנרגיה אטומית הצהירה כי "לא היו נפגעים או הרס באתר התעשייה" וכי "יש חשיבות חיונית לכך שהפעילות הבטוחה והמאובטחת של המתקנים הגרעיניים באותו אזור לא תושפע או שיבשו בכל דרך שהיא". נשיא אוקראינה הכריז באותו ערב שנהרגו 137 אזרחים ביום הראשון לפלישה – ביניהם גם חיילים. זמן קצר לאחר מכן, אסר הנשיא זלנסקי על יציאת הגברים בין הגילים 18–60 משטחה של אוקראינה עד לסיום המשטר הצבאי. בשעות הערב, השיגו הכוחות האוקראינים שליטה מחדש על נמל התעופה אנטונוב שבהוסטומל.

### הקרב על קייב (25 בפברואר - 29 במרץ)

 ערכים מורחבים – **קרב איוונקיב, קרב קייב (2022), קרב ואסילקיב, קרב אירפין**  

במהלך הבוקר נשמעו אזעקות רבות בקייב עקב מתקפת טילים על העיר. בסביבות 5:30 ב-25 בפברואר הופל מטוס רוסי מעל שמי קייב. הפיצוץ גרם ל-3 פצועים, כאשר אחד מהם נמצא במצב אנוש. בנוסף, דווח כי הכוחות הרוסיים לקחו בשבי את אנשי הצוות במתקן הגרעיני בצ'רנוביל. בסביבות 7:30 בבוקר, מזכיר ההגנה האמריקאי, לויד אוסטין, יצא בהצהרה כי צבא רוסיה נמצא במרחק 32 קילומטרים בלבד מקייב. לאחר מתקפת הטילים על הבירה האוקראינית, כוחות קרקע רוסיים נכנסו לפרבריה הצפוניים. קרבות פרצו ברובע אובלון, שם תועדו כלי רכב צבאיים ליד בנייני מגורים. בדרום ובמזרח המדינה מתנהלת לחימה עזה. בסביבות השעה 14:00, ממשלת אוקראינה הכריזה כי בקבוק תבערה (או לחלופין "בקבוק מולוטוב") הוא נשק חוקי, והאיצה בתושבים להכין בבתיהם בקבוקי תבערה שכאלו להתגוננות נגד הצבא הרוסי.

בצהריים דווח כי כוחות רוסיים נצפו בנקודות שונות בקייב. לחימת רחוב התרחשה במספר חלקים של העיר. ניסיונות מטעם הממשלה האוקראינית לתווך להגעה למשא ומתן ולהסדר עלו על שרטון. נשיא רוסיה פוטין קרא לצבא האוקראיני לבצע הפיכה צבאית נגד ממשלת זלנסקי. משרד ההגנה הבריטי אמר כי הכוחות הרוסיים הצליחו לפתוח נתיב התקדמות חדש לקייב, אחרי שלא הצליחו לכבוש את צ'רניהיב שבצפון אוקראינה. לפי בריטניה, חלק הארי של הכוחות הרוסיים המתקדמים לקייב עדיין נמצאים במרחק של יותר מ-50 ק"מ ממרכז העיר. בשעות הערב נשמעו פיצוצים כבדים סמוך לתחנת הכוח בקייב. בנוסף, דווח כי בית יתומים בוורזל, עיירה הממוקמת כ-40 ק"מ מקייב, נפגע מהפגזות רוסיות כבדות.

לאחר חצות, דיווחו כלי תקשורת באוקראינה על הדי פיצוצים שנשמעו בקייב. בהמשך, בבוקר 26 בפברואר, דווח שקרבות וירי רקטות התנהלו בקייב. ארטילריה רוסית הפגיזה את העיר במשך יותר מ-30 דקות. במקביל, כוחות אוקראינים הדפו מתקפה על תחנת כוח בשכונה טרוישצ'ינה בצפון-מזרח העיר; ה-BBC דיווח שהמתקפה נועדה "לפגוע בחשמל בעיר". קרבות קשים התרחשו גם ליד גן החיות של קייב בשכונת שוליאבקה המרכזית, שם הגנו כוחות אוקראינים על בסיס צבא בפרוספקט פרמוהי. הצבא האוקראיני דיווח שהדף מתקפה רוסית על בסיס צבאי הממוקם בשדרות פרמוהי, כביש ראשי בקייב; גורמים אמריקנים אמרו כי מטוס תובלה רוסי מסוג איליושין Il-76 הופל על ידי כוחות אוקראיניים ליד בילה צרקווה, כ-84 ק"מ דרומית לקייב. קרבות התרחשו גם ברחובות אחרים ברחבי קייב. התושבים הוזהרו להימנע מפתיחת חלונות ומרפסות בבתיהם. בשעות הצהריים הטיל ראש עיריית קייב ויטלי קליצ'קו עוצר שיימשך ברציפות מהערב ועד יום שני בבוקר, ללא הפוגות.

במהלך היום הונחתו כוחות חיל הצנחנים הרוסי בוואסילקיב, היושבת 40 קילומטר מדרום לקייב עצמה, במטרה להשתלט על בסיס חיל האוויר האוקראיני בעיר.

גם ב־27 בפברואר נשמעו לאורך היום פיצוצים בעיר, ולקראת הלילה נשמעו גם אזעקות. בשעות הערב פורסם שראש העיר ויטלי קליצ'קו, אמר שהעיר מכותרת מכל עבריה, וכי אין באפשרות הכוחות האוקראיניים לפנות יותר את התושבים. בהמשך הפרסום התגלה כשקר שיזמו בתקשורת הרוסית.

ב־1 במרץ תועדה שיירה של הצבא הרוסי באורך 60 ק"מ ליד קייב, באזור איוונקיב שמצפון-מערבה, כ-40 ק"מ מהבירה. הערכות המודיעין בארצות הברית, כפי שהובאו מפי מקור לסוכנות רויטרס, הצביעו על כך שהצבא הרוסי האט את התקדמותו "מטעמים לוגיסטיים", אם כי ייתכן שהוא נערך מחדש לכיבוש קייב.

לקראת הערב, קייב הופצצה. לפי הערכות במדינות המערב, רוסיה הגבירה את השימוש בארטילריה מצפון לקייב.

ב־2 במרץ התקיים קרב אווירי בשמי קייב בו לטענת האוקראינים הופלו שני מטוסים רוסיים, ומטוס אוקראיני אחד.

גם לאחר שיחות המשא ומתן בין הרוסים לאוקראינים שהחלו בצהרי 28 בפברואר בבלארוס, נשמעו פיצוצים עזים ממזרח למרכז קייב, וההפצצות נמשכו לאורך הערב, כאשר בשעה 20:00 הוטל עוצר בעיר.

כוחות רוסיים שנעו לאורך הכבישים המהירים מסומי הגיעו לברובארי שממזרח לקייב, ב-4 במרץ.

נכון ל-10 במרץ, חצי מתושבי קייב עזבו את העיר.

מתחילת הפלישה ניסו הרוסים להתקדם לקייב בשני צירים מרכזיים: דרך בלארוס – ממערב לקייב ולנהר הדנייפר – ודרך הגבול הרוסי עצמו – ממזרח לקייב ולנהר.

ב-6 במרץ הפגיז צבא רוסיה באזור קייב סמוך לגשר ששימש כדרך מילוט לפליטים, בהפצצה היו לפחות שלושה הרוגים.

ב-7 במרץ יחידות טנקים, נגמ"שים וחי"ר של הצבא הרוסי המשיכו בהערכות סמוך לעיר מצפון-מערב. הכוחות רוכזו בנמל התעופה אנטונוב שליד העיר הוסטומל שמחוץ לקייב, ליד העיר בוצ'ה ובתוך העיר אירפין, לשלוש הערים האלו פלשו הרוסים אך לא השתלטו עליהם כליל, ובאזורים שנכבשו הטילה רוסיה עוצר. המרכז הלוגיסטי של הצבא הרוסי הוקם בשדה התעופה אנטונוב, שעבר מיד ליד והתנהלו בו קרבות. כח נוסף הגיע לפאתי העיר סטויאנקה שממערב לעיר.

כלי רכב צבאיים רוסיים שהופצצו על ידי כוחות אוקראינים באזור קייב, מרץ 2022
כהיערכות לקראת הפלישה הרוסית, הציבו האוקראינים ברחובות העיר מחסומים נגד טנקים ושאפו לעכבם, בין היתר כדי להקל על הטלת בקבוקי תבערה ועל ירי של טילים ורקטות RPG. במקומות מסוימים, הוצבו בטונדות שלפניהן ערוגות של מחסומי מתכת שהיו קשורים זה לזה בשרשראות ברזל, או מעוגנים לקוביות בטון שעל הכביש.

לפי רון בן ישי, הצבא הרוסי הפעיל הרעשה כבדה, בעיקר על מתקנים צבאיים אבל גם על שכונות אזרחיות, כשהם לא משתמשים בתחמושת מדויקת יקרה לצורך ריכוך לפני התקדמות. הוא כתב שלפי כל הסימנים, עמדות וביצורי ההגנה שהוקמו בשכונות החיצוניות של קייב ובמרכז העיר, נחשבו למטרות לגיטימיות בעיני הארטילריה הרוסית שפגעה בהם באש סטטיסטית לא מדויקת.

לאחר יום שבו פסקו ההפגזות, הן שבו בליל 8 במרץ.

קרבות התנהלו בכמה מוקדים, בהם גם באזורים רבים מסביב לקייב, בעיקר בצפון-מערב הבירה.

בין 11 ל-15 היה קיאפון יחסי בהתקדמות הכוחות.

ב-15 במרץ נשמעו אזעקות בעיר, ולפי הרשויות באוקראינה הצבא הרוסי הגביר את תקיפותיו בחלק מפרוורי קייב בין היתר באירפין, הוסטומל ובוצ'ה.

המסע אל קייב בוצע דרך כבישים וגשרים שלפי הדיווחים שובשו על ידי האוקראינים כדי להאט את התקדמותם. הם הצליחו להגיע אל הפרברים המערביים של קייב, ושם התקיימו קרבות עזים ביישובים שונים. רוסיה כבשה חלק מאירפין ואת בוצ'ה.

ב-16 במרץ, ממשלת אוקראינה הודיעה כי כוחותיה החלו במתקפת נגד במטרה להדוף כוחות הרוסים המתקרבים לקייב. קרבות התרחשו בבוצ'ה, בהוסטומל ובאירפין.

ב-22 במרץ, צבא אוקראינה הודיע שהוא השתלט מחדש על מקריב שליד קייב, הכוחות הרוסיים נהדפו.

ניצחונות אוקראיניים ביישובים שמסביב לבירה סייעו להרחיק את הארטילריה הרוסית ממרכז העיר ולמנוע מהצבא הרוסי להקיף באופן מלא את קייב.

סכר בנהר הדנייפר החל לשחרר כמויות מים רבות לנהר אירפין ונהרות אחרים. לפי דיווח, לא ברור אם הסכר נפתח בכוונה על ידי האוקראינים, או שנפגע באחת מההפצצות או ההפגזות במהלך הקרבות בין הצדדים. בתמונות לוויין חדשות נראו גם שרפות ומבנים הרוסים באירפין, כמו גם כוחות ארטילריה של הצבא הרוסי פרוסים באזור נמל התעופה בהוסטומל, פרבר נוסף של קייב. הם כבשהו במהלך הלחימה. האוקראינים נלחמו כדי למנוע מהרוסים להשתמש במסלול הנחיתה של נמל התעופה, ואילצו אותם להעביר חיילים ואספקה על פני האדמה.

תועדו עמדות הגנה שנחפרו על ידי כמה כוחות רוסים ליד קייב.

ב-28 במרץ, ראש העיר אירפין הודיע שצבא אוקראינה השתלט על כל העיר. כ-50% מכלל הבניינים בעיר, מגורים, מבני ציבור ותשתיות אזרחיות, נהרסו לחלוטין. כל שאר הבניינים נפגעו, חלקם קשה. העיר ספגה הפגזות גם לאחר שהצבא השתלט על כולה.

במהלך המתקפה הוטל עוצר לילה בבירה כמה פעמים.

### נסיגה רוסית (29 במרץ ואילך)

ב-29 במרץ סגן שר ההגנה הרוסי טען שהוחלט על הפחתה "דרסטית" של הפעילות הצבאית ליד קייב וצ'רניהיב. ראש עיריית צ'רניהיב אמר בראיון כי עירו הייתה תחת "התקפה קולוסלית". עיתונאים ישראלים העידו על הפגזה ארטילרית על צ'רניהיב המכותרת.

לפי הפנטגון, חלק מהכוחות הרוסיים שהיו באזור קייב התקדמו צפונה – וחלקם אף חצו את הגבול לבלארוס. לתנועת הכוחות כנסיגה לא הוגדרה כנסיגה אלא כניסיון רוסי לחדש את מלאי האספקה ו"לארגן מחדש" את הכוחות – ושלא הייתה כוונה להחזיר את החיילים לרוסיה. כמו כן, הכוחות הרוסיים החלו לסגת מתחנת הכוח הגרעינית המושבתת בצ'רנוביל אשר נכבשה ביום הראשון של המלחמה. הם נסוגו גם מהוסטומל ובמקביל הכוחות האוקראינים השתלטו על בוצ'ה ואיוונקיב. לפי האמריקאים, רוסיה השתמשה בכנסייה צפונית-מערבית לבירה כ"נקודת מוצא" למתקפה על קייב.

ב-29 במרץ הודיעו הרוסים על "הפחתה דרמטית" של הפעילות הצבאית שלהם באזור קייב וצ'רניהיב, וזמן קצר לאחר מכן החלו הכוחות הרוסיים העיקריים בנסיגה מהירה ממחוזות קייב וצ'רניהיב, בחיפוי משמרות מאסף. מקורות מודיעין מערביים טענו, שהנסיגה הרוסית לא הייתה מסודרת, וחיילים רבים וייתכן אף יחידות שלמות ננטשו מאחור, תחת לחץ המרדף האוקראיני. ב-1 באפריל השתלטו האוקראינים מחדש על הפרברים הצפון-מערביים של קייב (אירפין, בוצ'ה והוסטומל) וכן על העיר איוונקיב,

ב-2 באפריל, טען משרד ההגנה של אוקראינה שהושגה שליטה על מחוז קייב כולו. למחרת, השתלטו כוחות אוקראיניים על פריפיאט ועל אזור הגבול עם בלארוס.

לאחר נסיגתם מהגדה המערבית, הכוחות הרוסיים כנראה החלו לנטוש גם את הגדה המזרחית של נהר הדנייפר, ונסוגו מסביב לצ'רניהיב מצפון ומברוברי למזרח. עד 3 באפריל השלימו הרוסים את נסיגתם ממחוז קייב כולו. עד ה-5 בחודש התפנו גם ממחוז צ'רניהיב.

לאחר שהרוסים עזבו את מחוז קייב, תועדו גופות של אזרחים (חלקם אף קשורים) בעיר בוצ'ה. המראות גררו גינויים וכונו על ידי האוקראינים טבח. זלנסקי אף אמר שרוסיה עושה רצח עם במדינתו. רוסיה הכחישה את האשמותיה של אוקראינה בדבר רצח האזרחים. אותרו גופות גם ביישובים נוספים כמו בורודיאנקה ודמיטריב. היו עדויות על אונס נשים.

ראו גם
------

* רוח הרפאים של קייב

קישורים חיצוניים
----------------

ויקישיתוף מדיה וקבצים בנושא **המתקפה על קייב** בוויקישיתוף
* בצל הזוועות: רוסיה הפסידה בקרב על קייב ונערכת לצעד הבא
* וושינגטון פוסט, הקרב על קייב: יומן מלחמה (תקציר באנגלית)
* אתר למנויים בלבד "ישבתי בבית ורעדתי": עדויות תושבים בפרברי קייב אחרי עזיבת הכוחות הרוסיים, באתר הארץ, 6 באפריל 2022
* רונן ברגמן וזיו קורן, אוקראינה, הרס ללא גבולות: דיווח מיוחד מצ'רניהיב, לאחר נסיגת הרוסים, באתר ynet, 4 באפריל 2022
* איתי אנגל, יומן מלחמה
* איתמר אייכנר ו, נחשף: כך רוסיה כמעט לכדה את זלנסקי. בקייב: נהרגה דוברת בעבר בשגרירות ישראל, באתר ynet, 29 באפריל 2022
* Ukrainians unearth horrors near Kyiv, a month after Russian retreat
* Why Ukraine Is Winning

הערות שוליים
------------

1. ↑  Dickinson, Peter (29 במרץ 2022). "Russia in retreat: Putin appears to admit defeat in the Battle for Kyiv". Atlantic Council. נבדק ב-2 באפריל 2022. `{{cite web}}`:  (עזרה)אתר למנויים בלבד Nick Allen; Nataliya Vasilyeva; James Rothwell; Campbell MacDiarmid, ‏Russia forced into humiliating retreat from Ukraine airport key to their battle plans, The Telegraph, 31 March 2022"Russia 'failed to take Kyiv', Ukraine's capital was 'key objective', Pentagon says". *The Independent*. 30 במרץ 2022. נבדק ב-2 באפריל 2022. `{{cite web}}`:  (עזרה)"Russia has effectively admitted defeat In Ukraine". Al Jazeera. 30 במרץ 2022. נבדק ב-2 באפריל 2022. `{{cite web}}`:  (עזרה)"Russia in Broad Retreat From Kyiv, Seeking to Regroup From Battering". *New York Times*. 2 במרץ 2022. נבדק ב-2 באפריל 2022. `{{cite web}}`:  (עזרה)"In villages near Kyiv, how Ukraine has kept Russia's army at bay". Reuters. 30 במרץ 2022. נבדק ב-2 באפריל 2022. `{{cite web}}`:  (עזרה)
2. ↑  המלחמה באוקראינה: הגיון אסטרטגי בפעולה, ד"ר אדוארד לוטוואק, 19.12.22
3. ↑  לשכת זלנסקי: "מתוכנן מבצע לחילוץ אזרחים ממפעל הפלדה הנצור במריופול", באתר רשת 13
4. ↑  TIME's Interview with Volodymyr Zelensky, Time (באנגלית)
5. ↑  פוטין הכריז על "מבצע צבאי מיוחד" במזרח אוקראינה, באתר ynet, 24 בפברואר 2022
6. ↑  דיווח ב-CNN: פיצוצים נשמעו בקייב בירת אוקראינה, באתר ynet, 24 בפברואר 2022
7. ↑  רוסיה: תקפנו תשתיות צבאיות של אוקראינה, באתר ynet, 24 בפברואר 2022
8. ↑  אוקראינה: 5 מטוסים רוסיים ומסוק אחד הופלו במזרח המדינה, באתר ynet, 24 בפברואר 2022
9. ↑  אוקראינה: המרחב האווירי נסגר, אין טיסות ממנה ואליה, באתר ynet, 24 בפברואר 2022
10. ↑  טילים בליסטיים וגראדים מול טילי נ"ט ומל"טים: כלי הנשק של המלחמה, באתר ynet, 10 במרץ 2022
11. ↑  אתר למנויים בלבד הארץ, זלנסקי: 137 אזרחים וחיילים אוקראינים נהרגו במתקפה הרוסית, באתר הארץ, 25 בפברואר 2022
12. ↑  קייב בוערת: גל תקיפות בבירת אוקראינה, אזרחים נמלטים מבתיהם, באתר מעריב אונליין, 24 בפברואר 2022
13. ↑  דיווח: עשן מיתמר מעל מטה משרד ההגנה של אוקראינה בקייב, באתר וואלה!‏, 24 בפברואר 2022
14. ↑  פקקים, תורים ומצב רוח לוחמני בקייב: "אוקראינה תנצח", באתר וואלה!‏, 24 בפברואר 2022
15. ↑  Fighting breaks out near Chernobyl, says Ukrainian president, The Independent, ‏24 בפברואר 2022 (באנגלית)
16. ↑  ביידן מטיל סנקציות על רוסיה: "פוטין יישא בהשלכות", באתר כלכליסט, 24 בפברואר 2022
17. ↑  ראש העיר קייב הודיע: "עוצר בבירה", באתר ynet, 24 בפברואר 2022
18. ↑  נשיא אוקראינה: 137 הרוגים אוקראינים ביום הראשון של הקרבות, באתר וואלה!‏, 25 בפברואר 2022
19. ↑  Ukrainian Armed Forces recapture Hostomel from Russian aggressor – Arestovych, Interfax-Ukraine (באנגלית)
20. ↑  מתקפות טילים על קייב: "הרוסים צפויים לתקוף אותה בטנקים היום", באתר ynet, 25 בפברואר 2022
21. ↑  הרוסים נכנסו לקייב. אוקראינה: "המטרה שלהם – להרוג את הנשיא", באתר ynet, 25 בפברואר 2022
22. ↑  משרד הפנים האוקראיני לאזרחים: כך תכינו בקבוקי תבערה בבית, באתר מעריב אונליין, 25 בפברואר 2022
23. ↑  אפרת לכטר אוהד חמו עמית ולדמן, ‏דריכות ומתיחות שיא בקייב: "חשש אמיתי לנפילת הבירה", באתר ‏מאקו‏, 25 בפברואר 2022
24. ↑  בריטניה וארה"ב: "ההתקדמות הרוסית מוגבלת". פיצוצים בחרקוב, באתר ynet, 25 בפברואר 2022
25. ↑  עיריית קייב תטיל עוצר מהערב ועד יום שני בבוקר ברציפות, באתר ynet, 26 בפברואר 2022
26. ↑  "Ukraine invasion: Missiles hit Kyiv as fight for capital looms". *BBC News* (באנגלית בריטית). 2022-02-26. נבדק ב-2022-02-26.
27. ↑  ראש העיר של קייב הודיע העיר מכותרת, פינוי התושבים נעצר, באתר מעריב אונליין, 27 בפברואר 2022
28. ↑  אתר למנויים בלבד צילומי לוויין מראים מאות רכבי צבא רוסיים ערוכים בשיירה מחוץ לקייב, באתר TheMarker‏, 28 בפברואר 2022
29. ↑  גיא אלסטר‏, העיר חרסון נכבשה בידי רוסיה, כמליון פליטים אוקראינים נמלטו מהמדינה, באתר וואלה!‏, 2 במרץ 2022
30. ↑  Russian Offensive Campaign Assessment, March 4, Critical Threats
31. ↑  ראש העיר קייב: חצי מהאוכלוסייה עזבה. תיעוד: השמדת שיירת טנקים רוסית, באתר ynet, 10 במרץ 2022
32. ↑  הכיתור של קייב החל, וכך זה נראה, באתר ynet, 7 במרץ 2022
33. ↑  Ukraine’s new military branch: Citizens protecting their neighborhood, POLITICO, ‏2022-02-13 (באנגלית אמריקאית)
34. ↑  שגרת המצור של קייב, שהפכה ליעד מבוצר, באתר ynet, 8 במרץ 2022
35. ↑  קרבות סמוך לקייב, אוקראינה: "רוסיה תוקפת במקומות שבהם תוכנן פינוי אזרחים", באתר ynet, 12 במרץ 2022
36. ↑  הרוגים מפגיעות בבנייני מגורים בקייב; זלנסקי לרוסים: "תיכנעו וניתן לכם לחיות", באתר ynet, 15 במרץ 2022
37. ↑  Trofimov, Alan Cullison, Isabel Coles and Yaroslav (2022-03-16). "Ukraine Mounts Counteroffensive to Drive Russians Back From Kyiv, Key Cities". *Wall Street Journal* (באנגלית אמריקאית). ISSN 0099-9660. נבדק ב-2022-04-18.
38. 1 2  רוסיה נסוגה מיישובים ליד קייב: כך נראה שדה התעופה ובו המטוס הגדול בעולם, באתר ynet, 1 באפריל 2022
39. ↑  "Mass graves in Ukraine: Battered cities are digging makeshift burial sites". *BBC News* (באנגלית בריטית). 2022-03-14. נבדק ב-2022-03-22.
40. ↑  Напуганы и деморализованы: депутат из Бучи рассказала о моральном состоянии захватчиков города, Украинская правда (ברוסית)
41. ↑  Trofimov, Alan Cullison, Isabel Coles and Yaroslav (2022-03-17). "Ukraine Mounts Counteroffensive to Drive Russians Back From Kyiv, Key Cities". *Wall Street Journal* (באנגלית אמריקאית). ISSN 0099-9660. נבדק ב-2022-03-22.
42. ↑  ביידן: פוטין שוקל להשתמש בנשק כימי באוקראינה, באתר כאן-תאגיד השידור הישראלי
43. ↑  Mackenzie, James (2022-03-30). "In villages near Kyiv, how Ukraine has kept Russia's army at bay". *Reuters* (באנגלית). נבדק ב-2022-04-03.
44. ↑  סכר מציף נהר ליד קייב. "כאוס" במבצע הרוסי: "לא בטוח שיש מפקד עליון, אין תיאום", באתר ynet, 22 במרץ 2022
45. ↑  Russians shift focus from Kyiv -- scaling back goals in war?, AP NEWS, ‏2022-03-25 (באנגלית)
46. ↑  ראש עיריית אירפין: אוקראינה חזרה לשלוט בעיר, באתר זמן ישראל, 28 במרץ 2022
47. ↑  בניינים הרוסים, גופות ברחובות ושלדי טנקים: בתוך העיר החרבה אירפין, באתר ynet, 3 באפריל 2022
48. ↑  ראש עיריית קייב: עוצר בבירה עד יום שני, באתר כאן-תאגיד השידור הישראלי
49. ↑  קייב תחת עוצר; ביידן: רוסיה שוקלת לבצע מתקפת סייבר נגדנו, באתר וואלה!‏, 21 במרץ 2022
50. ↑  רוסיה: מפחיתים את הפעילות ליד קייב. אוקראינה: ישראל עשויה לתת ערבויות, באתר ynet, 29 במרץ 2022
51. ↑  ראש עיריית צ'רניהיב: רוסיה הגבירה את עוצמת התקיפות בעיר, באתר זמן ישראל, 30 במרץ 2022
52. ↑  אורי איזק, מהדורת החדשות המרכזית של חברת החדשות, ערוץ 12, 20:55, 30 במרץ 2022
53. ↑  דובר הצבא האוקראיני לחדשות 13: "לא מתכוונים לצמצם את כוחותינו, בדיוק להיפך", באתר רשת 13
54. ↑  הרוסים נסוגים מצ'רנוביל. ארה"ב: "יועצי פוטין הטעו אותו, מפחדים לומר את האמת", באתר ynet, 30 במרץ 2022
55. ↑  Іванків на Київщині звільнили від окупантів | ZMINA, zmina.info, ‏2022-04-01 (באוקראינית)
56. ↑  אתר למנויים בלבד משרד ההגנה של אוקראינה: השגנו שליטה על מחוז קייב כולו, באתר הארץ, 3 באפריל 2022
57. ↑  Dave Burke, Ukraine soldier poses with flag at re-taken Chernobyl after Russians fled, mirror, ‏2022-04-03 (באנגלית)
58. ↑
59. ↑  Ukraine war latest: Killings in Bucha a deliberate massacre, says Ukraine, BBC News (באנגלית בריטית)
60. ↑  Ukraine accuses retreating Russians of civilian massacre, AP NEWS, ‏2022-04-03 (באנגלית)
61. ↑  גדי זאיג, ג'רוזלם פוסט, ‏זלנסקי הכריז: רוסיה ביצעה רצח עם בבוצ'ה; ברוסיה מכחישים: "כוחותינו עזבו קודם", באתר מעריב אונליין, 3 באפריל 2022
62. ↑  שליחת כאן חדשות בין ערמות הגופות וההרס בבוצ'ה, באתר כאן-תאגיד השידור הישראלי
63. ↑  ברק רביד‏, ישראל מגנה את הטבח בבוצ'ה; לפיד: "פשע מלחמה", באתר וואלה!‏, 3 באפריל 2022
64. ↑  עוד עדויות מהטבח בבוצ'ה: "הרים ידיים, וירו בו". באירופה גובר הלחץ לחרם על הגז הרוסי, באתר ynet, 4 באפריל 2022
65. ↑  "10,000 הרוגים במריופול". אוקראינה: "המתקפה הרוסית בדונבאס תחל בקרוב מאוד, אנחנו מוכנים", באתר ynet, 11 באפריל 2022
66. ↑  "Borodyanka: 'There are a lot of people left under the rubble'". *BBC News* (באנגלית בריטית). 2022-04-06. נבדק ב-2022-04-16.
67. ↑  "Ukraine conflict: 'Russian soldiers raped me and killed my husband'". *BBC News* (באנגלית בריטית). 2022-04-11. נבדק ב-2022-04-12.

| מלחמת אוקראינה–רוסיה |
| --- |
| אירועים מקדימים | אירועי יברומאידאן • ההתקוממות הפרו-רוסית באוקראינה • סיפוח חצי האי קרים (2014) • המלחמה בדונבאס • משאל העם על מעמד דונבאס (2014) • התקרית במצר קרץ' (2018) • המשבר האוקראיני-רוסי (2021–2022) |
| עימותים צבאיים | 

|  |  |
| --- | --- |
| המתקפה על מזרח אוקראינה | קרב מריופול • קרב סטרובילסק • קרב וולנובאחה • המתקפה על הורליבקה • קרב רוביז'נה • קרב פופסאנה • קרב סוורודונצק • קרב ליסיצ'נסק • קרב סולדר • קרב ווילדר • הקרב על באחמוט |
| המתקפה בצפון-מזרח אוקראינה | המתקפה על בסיס הטיסה צ'והוייב • קרב חרקוב • קרב קונוטופ • קרב אוחטירקה • קרב סומי • קרב איזיום • קרב בלקליה• קרב קופיאנסק • מתקפת הנגד של מחוז חרקוב • טבח איזיום • קרב דונבאס |
| המתקפה בדרום אוקראינה | קרב ברדיאנסק • קרב אנרהודר • קרב חרסון • קרב מליטופול • קרב מיקולאייב • קרב זפוריז'יה • קרב חוליאפולה • הפיצוץ בגשר קרים (2022) • הפיצוץ בגשר קרים (2023) |
| המתקפה על קייב | הקרב על נמל התעופה אנטונוב • קרב בוצ'ה • טבח בוצ'ה • קרב צ'רניהיב • קרב צ'רנוביל • קרב אירפין • קרב איוואנקיב • קרב ואסילקיב • קרב קייב • השיירה הרוסית לקייב (אנ') • טבח בורודיאנקה |
| אירועים על אדמת מדינות חברות בנאט"ו | פגיעת הטילים בפולין (2022) |
| אחרים | המתקפה על בסיס הטיסה מילרובו • המתקפה על אי הנחשים • הקרב על נמל התעופה ז'יטומיר • מעורבות צ'צ'נית בפלישה הרוסית לאוקראינה • מעורבות בלארוסית בפלישה הרוסית לאוקראינה (אנ') • מוסקבה (סיירת טילים) • ניסיונות התנקשות בוולודימיר זלנסקי • עינויים של חיילים רוסים על ידי חיילים אוקראינים במלה רוהן במהלך הפלישה הרוסית לאוקראינה • מתקפות הטילים הרוסיות באוקראינה (2022) • מתקפת הנגד האוקראינית |

 |
| תוצאות | 

|  |  |
| --- | --- |
| משבר פליטים | משבר הפליטים האוקראיני (2022) • קליטת הפליטים מאוקראינה בישראל (2022) • מבצע עולים הביתה |
| החלטות בינלאומיות | החלטה ES-11/1 של העצרת הכללית של האו"ם • חקירת בית הדין הפלילי הבין-לאומי בעניין אוקראינה • ועדת החקירה הבין-לאומית העצמאית של האו"ם על הפלישה הרוסית לאוקראינה • עיצומים בין-לאומיים בסכסוך האוקראיני-רוסי |
| סיפוחים | משאלי העם על סיפוח שטחים אוקראיניים לרוסיה • סיפוח דרום ומזרח אוקראינה • הרפובליקה העממית של דונצק • הרפובליקה העממית של לוגנסק • הכרה ברפובליקה העממית של דונצק וברפובליקה העממית של לוגנסק |
| אחרים | המשבר הפיננסי ברוסיה (2022) • החזרה למלחמה הקרה (אנ') • קריסת סכר נובה קחובקה • ההשפעה הסביבתית של הפלישה הרוסית לאוקראינה (אנ') • משא ומתן להפסקת הפלישה הרוסית לאוקראינה • הגיוס ההמוני ברוסיה (2022) |

 |
| מחאות והפגנות | הפגנות נגד הפלישה הרוסית לאוקראינה • המחאות ברוסיה נגד הפלישה לאוקראינה • טענות לפשעי מלחמה בפלישה הרוסית לאוקראינה • תנועת הפרטיזנים בבלארוס וברוסיה |
| שונות | רוח הרפאים של קייב • ספינת מלחמה רוסית, לכו תזדיינו • הו המורן האדום אשר באחו • סלבה אוקראיני • Z (סמל צבאי) • ביקור נשיא אוקראינה זלנסקי בארצות הברית • אני רוצה לחיות (קו חם) • מצעד יום הניצחון במוסקבה (2023) • מרד קבוצת וגנר • חטיפת ילדים בפלישה הרוסית לאוקראינה ב-2022 |
|  |